OpenLLM-France/wikimedia huggingface dataset:
# Lester Allan Pelton

Lester Allan Pelton (Vermilion, Ohio, AEB, 1829ko irailaren 5a - Oakland, Kalifornia, AEB, 1908ko martxoaren 14a) Estatu Batuetako ingeniaria izan zen.

## Biografia

1848. urtean Kalifornian ibili zen urre-bilaketan, eta bilatzaileen lana errazteko tresnak egin zituen. Haren izena duen ur-turbina asmatu zuen, altuera handia duten ur-jauzietan energia zinetikoa energia mekaniko bihurtzeko erabiltzen dena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q543494
* Multimedia: Lester Allan Pelton / Q543494
# Lester Bird

Sir Lester Bryant Bird (New York, 1938ko otsailaren 21a - Antigua, 2021eko abuztuaren 9a) Antigua eta Barbudako 2. lehen ministroa izan zen 1994tik 2004ra.
New Yorken jaio eta Antiguako uhartean hezi zen. Kriket jokalaria eta luzera jauzilaria izan zen. Michigango Unibertsitatean ikasi zuen eta Britainia Handiko zuzenbideko ikasketak osatu zituen. 1969tik 1976ra abokatu gisa lan egin zuen Antiguan.
Antiguako Alderdi Laboristako kide izan zen eta senatuan sartu zen 1971n. 1971tik 1983ra alderdiaren buru izan zen. Bere aita, Vere Bird, Antigua eta Barbudako lehenbiziko lehen ministroa izan zen 1981 eta 1994 artean. Lesterrek 1994ko hauteskundeak irabazi zituen eta bere aitaren oinordekoa izan zen. 1999an berrautatu zuten, baina bere alderdia 2004an oposiziora pasa zen.
* Datuak: Q365451
* Multimedia: Lester Bird / Q365451
# Lester (Mendebaldeko Virginia)

Lester Ameriketako Estatu Batuetako inkorporatutako herri bat da. Raleigh konderrian kokatuta dago, Mendebaldeko Virginia estatuan. 338 biztanle ditu, 1,29888 kilometro koadroko azaleran banatuta.

## Ikus, gainera

* Raleigh konderrian

## Kanpo estekak

* Datuak: Q3314936
* Multimedia: Lester, West Virginia / Q3314936
# Lester udalerria, Black Hawk konderria (Iowa)

Lester udalerria Ameriketako Estatu Batuetako Iowa estatuko udalerri bat da, Black Hawk konderrian. Azken zentsuaren arabera 1.456 biztanle zituen, 35.86 milia karratu (92.9 km$^2$) eremuan.

## Ekonomia

2020ko zentsuaren arabera, Lester udalerriak 545 etxebizitza zeuden. Per capita diru-sarrerak 32.561 estatubatuar dolar ziren.

## Kanpo estekak

* Datuak: Q2219236
# Lester Prairie (Minnesota)

Lester Prairie Minnesotako hiri bat da. McLeod konderrian kokatua dago. 2010ean 1.730 biztanle zituen, 2,23 kilometro koadrotan banatuta.

## Ikus, gainera

* McLeod konderria

## Kanpo estekak

* Datuak: Q2091697
# Lester Young

Lester Young (izengoitia: Prez; Woodville, Mississippi, 1909ko abuztuaren 27a - New York, 1959ko martxoaren 15a) Estatu Batuetako saxofoi-jotzailea izan zen. Jazz-musika landu zuen. Lehen kontratuak Kansas Cityko orkestra txiki batekin lortu zituen. 1936. urtean grabatu zuen lehen diskoa, Count Basierekin, eta gero haren orkestran lan egin zuen. Garai hartako saxofoi-tenor ospetsuenetako bat izan zen. Jazz berriaren aitzindari nagusietako bat, eta cool joeraren sortzaile izan zen. Lan nagusiak ditu: Lady Be Good (1936), C. Basierekin; The Man I Love (1939), Billie Holidayrekin; Lester Leaps in (1939), C. Basierekin; Tickle Toe (1940), C. Basierekin.

## Diskografia
### Count Basieren orkestran

* The Complete Decca Recordings (1937–39)
* America's No. 1 Band: The Columbia Years (1936–1940 eta 1942ra arte)
* Super Chief (1936–1940 eta 1964ra arte)

### Banakakoak

* The Kansas City Sessions (1938 eta 1944)
* The Master's Touch (1944)
* The Complete Aladdin Recordings (1942-7)
* Lester Young Trio (1946)
* The Complete Savoy Recordings (1944–50)
* Lester Young Trio (1946) - Verve Records
* One Night Stand - The Town Hall Concert 1947
* Lester Young with the Oscar Peterson Trio (1952)
* Live at Birdland- Lester Young (1953)
* Pres and Teddy (1956)
* The Jazz Giants '56 (1956)
* The Complete Lester Young Studio Sessions on Verve
* Lester Young in Washington, D.C., 1956
* Count Basie - Count Basie at Newport (1957)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q110714
* Multimedia: Lester Young / Q110714
# Lester Cole

Lester Cole (1904ko ekainaren 19a – 1985eko abuztuaren 15a) Ameriketako Estatu Batuetako zinema-gidoilaria izan zen. Hollywoodeko Hamarretako bat izan zen.

## Bizitza

Cole New Yorken sortu zen, familia judu baten baitan, poloniar etorkinen seme. Aita ehungintza alorreko enpresa bateko sindikalista izan zen, eta Lesterrek txikitatik jaso zuen sozialismoaren berri.
Hasierako lanetan Colek aktore jardun zuen, baina handik gutxira gidoilaritzari ekin zion. Coleren aurreneko lana If I Had a Million filmerako gidoia izan zen. John Howard Lawson eta Samuel Ornitz lagunekin batera 1933an Ameriketako Estatu Batuetako Gidoilarien Sindikatua eratu zuen, eta 1934an Ameriketako Estatu Batuetako Alderdi Komunistan afiliatu zen.
1932 eta 1947 bitartean, Colek berrogei gidoitik gora sortu zituen.

### Zerrenda beltza

1947an Hollywoodeko Hamarretako bat bilakatu zen. Ekintza Antiamerikarren Batzordearen aurrean adierazpenik ez egitea erabaki zuen Alderdi Komunistan jardutearen gainean. Ordainetan hamabi hilabeteko konfinamendua eta 1.000 dolarretako isuna. Haren izenean lanik ezin egin, Colek zenbaitetan izengoitien bidez sinatu zituen lanak: Gerald L.C. Copley, Lewis Copley, eta J. Redmond Prior.
Coleren lan ezagunena Born Free (1966) filmerako godoia izan zen, Gerald L.C. Copley goitizena erabilita.
Lester Cole bihotzekoak jota hil zen San Franciscon, Kalifornian, 1985ean. Ronald Radosh historia irakaslearen arabera, Cole hil artean komunista sutsua izan zen.

## Aukeratutako filmografia

* Walls of Gold (1933)
* Nothing More Than a Woman (1934)
* The Crime of Doctor Hallet (1938)
* Pirates of the Skies (1939)
* The House of the Seven Gables (1940)
* Among the Living (1941)
* None Shall Escape (1944)
* Blood on the Sun (1945)
* Objective, Burma! (1945)
* Men in Her Diary (1945)
* The Romance of Rosy Ridge (1947)
* High Wall (1947)

## Erreferentziak

* ↑ ISBN 9781628941166..
* ↑ ISBN 9781557537638..
* ↑ ISBN 978-0-7486-2455-3..
* ↑ ISBN 1-893554-96-1..

## Kanpo estekak

* Lester Cole IBDM atarian.
* Lester Coleren idazlan bat LibriVox atarian (audioa).
* Datuak: Q3236786
* Multimedia: Lester Cole / Q3236786
# Lester (Iowa)

Lester Iowako hiri bat da. Lyon konderrian kokatua dago. 2010ean 294 biztanle zituen, 4,72 kilometro koadrotan banatuta.

## Ikus, gainera

* Lyon konderria

## Kanpo estekak

* Datuak: Q2233647
* Multimedia: Lester, Iowa / Q2233647
# 509 Iolanda

509 Iolanda, asteroide gerrikoan aurkitutako 509. asteroidearen izena da. 1903ko apirilak 28an aurkitu zuen Max Wolf astronomo alemaniarrak Heidelbergeko behatokitik. Asteroide honen behin-behineko izendapen zientifikoa, 1903 LR zen.

## Kanpo estekak

* Datuak: Q155007
* Multimedia: 509 Iolanda / Q155007
# 50P/Arend

50P/Arend izenekoa gure eguzki-sistemako aldikako kometa bat da. 1951ko urriak 4an aurkitu zuen Sylvain Arendek Ucclen dagoen Belgikako Errege Behatokitik. Gutxi gora-behera 14ko magnitudea du, eta bere nukleoak komarekin batera 14 arku segundoko luzera du. Aurkitu zenetik zazpi perihelio izan ditu, Lurretik igaro den azken aldia 2007ko azaroak 1ean izan zelarik. Lurretik igaro zuen hurrengo aldia 2016an izan zen.

## Kanpo estekak

* Datuak: Q2640002
# 50 Cent

Curtis James Jackson III (Queens, New York, 1975eko uztailaren 6a), 50 Cent izen artistikoaz ezagunagoa, estatubatuar hip hop abeslari eta aktorea da. Ekialdeko kostaldeko raparen ikurretako bat da.

## Diskografia

Estudiozkoak
* Get Rich or Die Tryin' (2003)
* The Massacre (2005)
* Curtis (2007)
* Before I Self Destruct (2009)
* Animal Ambition (2014)
* Street King Immortal (TBA)
Kolaborazioak
* Beg for Mercy (G-Unit taldearekin) (2003)
* T·O·S (Terminate on Sight) (G-Unit taldearekin) (2008)
* Datuak: Q6060
* Multimedia: 50 Cent / Q6060
# 50 Virginia

50 Virginia, asteroide gerrikoan aurkitutako 50. asteroidea da. J. Fergusonek aurkitu zuen 1857ko urriak 4an AEBetako hiriburua den Washington Hiritik.
Bere izena, Washington Hiriak, hegoaldean eta mendebaldean mugakide duen Virginia izeneko estatuagatik jasotzen du.

## Kanpo estekak

* Datuak: Q154933
* Multimedia: 50 Virginia / Q154933
# 509
## Kanpo estekak

* Datuak: Q30977
* Multimedia: 509 / Q30977
# 50 First Dates

50 First Dates (euskaraz Lehen 50 Hitzorduak) 2004ko Peter Segal estatubatuar zinema zuzendariak zuzendutako amodiozko komedia film bat da. Adam Sandler, Drew Barrymore, Rob Schneider, Sean Astin, Lusia Strus, Blake Clark eta Dan Aykroyd aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Henry (Adam Sandler) Hawaiien lan egiten duen albaitari bat da, eta nagusiki pasaeran doazen emakumezko turistekin oheratu ohi da, ez baitu harreman finkorik nahi.
Baina egun batez, egunero gosaltzen duen kafetegian Lucy (Drew Barrymore} izeneko neska ezagutu eta hartaz maiteminduko da. Baina Lucyk bere aitarekin (Blake Clark) autoan zihoala izandako trafiko istripu baten ondorioz nolabaiteko nahasmen mental bat du, istripuaren eguna oroimean gelditu eta ez da informazio berria jaso eta gogoratzeko gai. Hortaz, egun oro amaitu eta biharamunean ez da aurreko egunaz ezertxo ere oroitzen, honek Henry eta Lucyren harremana nahastu eta egoera barregarri eta xelebre ugari sortaraziko ditu.

## Aktoreak

* Adam Sandler: Henry Roth
* Drew Barrymore: Lucy Whitmore
* Rob Schneider: Ula
* Sean Astin: Doug Whitmore
* Blake Clark: Marlin Whitmore
* Lusia Strus: Alexa
* Dan Aykroyd: Keats doktorea
* Amy Hill: Sue
* Allen Covert: Tom
* Maya Rudolph: Stacy
* Pomaika'i Brown: Nick
* Jonathan Loughran: Jennifer

## Kanpo estekak

* Webgunea (Ingelesez)
* IMDBko fitxa irakurgai (Ingelesez)
* Datuak: Q241482
# 50 States of Fright

50 States of Fright Sam Raimik sortutako estatubatuar beldurrezko telesaila da.
Evil Dead saga mitikoaren sortzaileak AEBetako estatu bakoitzeko kondaira urbano bat baliatu du 10 minutu baino gutxiagoko atal entretenigarriak osatzeko.

## Aktoreak

* Rachel Brosnahan: Heather
* Travis Fimmel: David
* John Marshall Jones: Andy
* Ming-Na Wen: Susan
* Karen Allen: Sheriff Stallings
* Asa Butterfield: Brandon Boyd

## Erreferentziak

* ↑ «50 States of Fright» Berria 2020-05-02 CC BY-SA 4.0 lizentziapean.

## Kanpo estekak

* Datuak: Q90988349
# 508 Princetonia

508 Princetonia, asteroide gerrikoan aurkitutako 508. asteroidearen izena da. 1903ko apirilak 20an aurkitu zuen Raymond Smith Dugan astronomo estatuabatuarrak Heidelbergeko behatokitik. Asteroide honen behin-behineko izendapena, 1903 LQ zen. C motako asteroide bat da, ziuraski karbonoz osatua dagoena.
Asteroide honek, bere izena, Princetongo Unibertsitateagatik jasotzen du.

## Kanpo estekak

* Datuak: Q155005
* Multimedia: 508 Princetonia / Q155005
# 508
## Kanpo estekak

* Datuak: Q31027
* Multimedia: 508 / Q31027
# Adelphi (Londres)

Adelphi, Erresuma Batuko Londres hiriburuaren erdialdean dagoen barruti bat da, Westminster Hiria barrutian.

## Ikus gainera

* Londresko auzoen zerrenda
* Datuak: Q4579847
* Multimedia: The Adelphi, London / Q4579847
# Adelphicos

Adelphicos Dipsadidae familiako narrasti genero bat da. Mexikon eta Erdialdeko Amerikan bizi dira.

## Espezieak

* Adelphicos daryi Campbell & Ford, 1982
* Adelphicos ibarrorum Campbell & Brodie, 1988
* Adelphicos latifasciatum Lynch & Smith, 1966
* Adelphicos nigrilatum Smith, 1942
* Adelphicos quadrivirgatum Jan, 1862
* Adelphicos veraepacis Stuart, 1941

## Kanpo estekak

* Datuak: Q2824284
* Multimedia: Adelphicos / Q2824284
* Espezieak: Adelphicos
# Adelphi (Ohio)

Adelphi Ohioko herri bat da. Ross konderrian kokatua dago. 2010ean 380 biztanle zituen, 0,71 kilometro koadrotan banatuta.

## Ikus, gainera

* Ross konderria

## Kanpo estekak

* Datuak: Q972752
* Multimedia: Adelphi, Ohio / Q972752
# Adelpherupa

Adelpherupa Crambidae familiako tximeleta genero bat da. Bere espezie tipoa Adelpherupa flavescens da.

## Espezieak

| Espeziea | Egoera |
| Adelpherupa aethiopicalis | daturik gabe |
| Adelpherupa albescens | daturik gabe |
| Adelpherupa auruntiacus | daturik gabe |
| Adelpherupa costipunctalis | daturik gabe |
| Adelpherupa costipuntalis | daturik gabe |
| Adelpherupa elongalis | daturik gabe |
| Adelpherupa flavescens | daturik gabe |
| Adelpherupa lialuiensis | daturik gabe |
| Adelpherupa pontica | daturik gabe |
| Adelpherupa terreus | daturik gabe |
| Adelpherupa typicota | daturik gabe |

## Kanpo estekak

* Datuak: Q4682061
* Espezieak: Adelpherupa
# Adelphi (Maryland)

Adelphi Ameriketako Estatu Batuetako erroldak esleitutako leku bat da. Prince George's konderrian kokatuta dago, Maryland estatuan. 16.823 biztanle ditu, 7,113501 kilometro koadroko azaleran banatuta.

## Ikus, gainera

* Prince George's konderria

## Kanpo estekak

* Datuak: Q755153
* Multimedia: Adelphi, Maryland / Q755153
# Liga de Acción Monárquica

Liga de Acción Monárquica (LAM, Monarkia Ekintzarako Liga) alderdi politiko nazionalista espainiarra izan zen, Bizkaian sortua 1919an, Alfontso XIII.aren aldeko erregimenaren alde egiteko. Bere helburu nagusia jeltzaleen hegemonia politikoa oztopatzea zen, orduraino arras zabaldu zena Bizkaian.

## Hasierak

1918ko Gorte Hausteskundeetan, jeltzaleek Bizkaiko barruti guztiak irabazi zituzten, Bilbokoa izan ezik, sozialisten esku. Orduraino, Berrezarkuntza-sistemak gailentasuna eman zien liberal eta tokiko jauntxoei, Borboi Monarkia Liberalaren meneko. Ordea, une horretan Bizkaiko industria-familien eta jauntxoen boterea aski ahuldu zen, jeltzaleen indarra zela eta. Honela, tokiko alderdi liberal, kontserbadore eta mauristaren ordezkariek biltzarra egin zuten Artxandan, 1918ko martxoan, Fernando Maria Ybarra De la Revilla-ren antolakuntzapean, jeltzaleek garaitutako zerrendaburu monarkikoen omenez. Bertan sortu zen LAM, Berrezarkuntza, espainolismoa eta monarkia liberala defendatzeko, eta "separatismoaren kontra" egiteko. Hala adierazi zuten Alfontso XIII.ari igorritako telegrama batean LAMeko sortzaileek, horien artean Fernando Maria Ybarra bera eta bere anaia Gabriel Maria; Enrike Aresti kondea, Alvaro Nardiz, Antonio Artetxe Bunielgo kondea, Kosme Palacio, Manuel Goiarrola, Julian Benito Marko-Gardoki, Luis Salazar, Enrike Gonzalez de Kareaga, Bruno Larrazabal, Jose Felix Lekerika, Erramun Bergé, Durangoko bilgune mauristaren lehendakari Kristobal Ortueta, eta Ernesto Ortiz de Bidasolo.
| « | Mugimendu separatistari aurre egiteko, Bizkaiko alderdi liberal, kontserbadore eta mauristaren ordezkariak, eta baita monarkiko independenteak bilduta, Monarkia Ekintzarako Liga sortzea erabaki dute, eta bere lehen ekimena Berorren Gorentasunari zuzentzea da, erregimenaren ordezkaritza nagusia, errespetuz agurtuz eta, aldi berean, jakinaraziz autonomia-arazoen eta horien artean Bizkaikoaren irizpena emateko parlamentuz kanpoko Komisioan, gure probintzia guztiz kanpo dagoela. | » |
Halaber, LAMek Alberto Aznar, Gregorio Balparda eta Jose Luis Goioagaren sostengua ere lortu zuen. 1919ko hauteskundeetan sozialistekin itun tazitoa sinatu zuen, Bilbon irabaztea uztearen ordez, gainontzeko barrutietan sozialistek zerrendarik aurkeztu ez zezaten.

## Amaiera

Espainiako Bigarren Errepublika piztu zenean desagertu egin zen, bere militantziaren parte bat Miguel Primo de Rivera-ren Unión Patriótica [Batasun Aberkoia] alderdira pasa baitzen lehenengo, eta Renovación Española [Espainiar Berrikuntza] zelakora gero, Fernando M. Ybarra azkeneko horien artean.

## Erreferentziak

* Estornés Zubizarreta, Idoia. Liga de Acción Monárquica. Auñamendi Entziklopedia, 2021. Non: https://aunamendi.eusko-ikaskuntza.eus/es/liga-de-accion-monarquica/ar-88178/

## Kanpo estekak

* Datuak: Q60297345
# Liga Nazionaleko Erdialdeko Dibisioa

Liga Nazionaleko Erdialdeko Dibisioa (National League Central Division ingelesez) Beisbol Liga Handietako sei dibisioetako bat da. 1994an sortu zen, Liga Nazionaleko Mendebaldeko Dibisioko bi talde (Cincinnati eta Houston) eta Liga Nazionaleko Ekialdeko Dibisioko beste hiru talde (Chicago, Pittsburgh eta St. Louis) elkartuz. 1998an Liga Handietako dibisiorik handiena bihurtu zen seigarren partaide bat gehitu ondoren (Milwaukee).

## Egungo partaideak

* Chicago Cubs: Kide sortzailea; aurretik Liga Nazionaleko Ekialdeko Dibisioan
* Cincinnati Reds: Kide sortzailea; aurretik Liga Nazionaleko Mendebaldeko Dibisioan
* Houston Astros: Kide sortzailea; aurretik Liga Nazionaleko Mendebaldeko Dibisioan
* Milwaukee Brewers: 1998an batu zen kidea; aurretik Amerikar Ligako Erdialdeko Dibisioan
* Pittsburgh Pirates: Kide sortzailea; aurretik Liga Nazionaleko Ekialdeko Dibisioan
* St. Louis Cardinals: Kide sortzailea; aurretik Liga Nazionaleko Ekialdeko Dibisioan

## Dibisioko txapelketak taldeka

† - Houston Astros eta St. Louis Cardinals taldeek 2001eko denboraldia lehen postuan berdinduta amaitu zuten errekor berarekin, eta, ondorioz, biei eman zitzaien txapelketa.

## Kanpo estekak

* Datuak: Q1209816
# Ligallo de Fablans de l'Aragonés

Ligallo de Fablans de l'Aragonés 1982an sortutako erakundea da, aragoierazko hiztunen alde lan egiteko helburuarekin. Gaur egun eskualde mailako elkarteen federazioa da, koordinazio, komunakazioa eta ordezkaritza lanak egiten dituena.
2005ean abiatu zuten "Chuntos por l'aragonés" izeneko ekimena Consello d'a Fabla Aragonesa erakundearekin batera.

## Elkarteak

* Fablans u Ligallo de Fablans de Zaragoza
* Boira u Ligallo de Fablans de Zinco Billas
* Carrasca u Ligallo de Fablans de Teruel

## Helburuak

Aragoiera eta hizkuntza honetaz egindako kultura zabaltzea, hizkuntza berreskuratzea eta eguneroko bizitzan haren erabilera sustatzea, normalizazio eta ofizialtasunerako bidean.

## Kanpo estekak

* (Aragoieraz) Ligallo de fablans de l'aragonés
* Datuak: Q3572237
* (Aragoieraz) Blog d'o Ligallo de fablans de Zaragoza
# Liga Nazionaleko Mendebaldeko Dibisioa

Liga Nazionaleko Mendebaldeko Dibisioa Beisbol Liga Handietako sei dibisioetako bat da. 1969an sortua izan zen, Beisbol Liga Nazionala hamabi taldetara handitu zenean.

## Taldeak
### Egungo taldeak

* Arizona Diamondbacks 1998an batu zen hedapen talde bezala.
* Colorado Rockies 1998an batu zen hedapen talde bezala
* Los Angeles Dodgers Kide sortzailea
* San Diego Padres Kide sortzailea
* San Francisco Giants Kide sortzailea

### Antzinako taldeak

* Atlanta Braves Kide sortzailea, gaur egun Liga Nazionaleko Ekialdeko Dibisioan
* Cincinnati Reds Kide sortzailea, gaur egun Liga Nazionaleko Erdialdeko Dibisioan
* Houston Astros Kide sortzailea, gaur egun Liga Nazionaleko Erdialdeko Dibisioan

### Dibisioaren alineazioa

| Denbora epea | Alineazioa | Aldaketak |
| 1969-1992 | Atlanta Braves, Cincinnati Reds, Houston Astros, Los Angeles Dodgers, San Diego Padres, San Francisco Giants | Dibisioa sortzen da 1969ko hedapenaren ondorioz. |
| 1993 | Atlanta Braves, Cincinnati Reds, Colorado Rockies, Houston Astros, Los Angeles Dodgers, San Diego Padres, San Francisco Giants | Colorado batzen da 1993ko hedapenean. |
| 1994-1997 | Colorado Rockies, Los Angeles Dodgers, San Diego Padres, San Francisco Giants | 1994ko berlerrokatzearen ondorioz Atlanta Liga Nazionaleko Ekialdeko Dibisiora doa eta Cincinnati eta Housten berriki sortutako Liga Nazionaleko Erdialdeko Dibisiora doaz. |
| 1998-egundaino | Arizona Diamondbacks, Colorado Rockies, Los Angeles Dodgers, San Diego Padres, San Francisco Giants | Arizona batzen da 1998ko hedapenean. |

## Dibisioko tituluak taldeka

* - Dibisioa 1993an utzi zuten

## Kanpo estekak

* Datuak: Q1209761
# Liga Santua

Liga Santua edo Liga Katoliko izenarekin honako artikuluak daude:
* Liga Santua (1495), edo Veneziako Liga, Aita Santuen lurraldeek, Veneziak, Espainiak, Milanek eta Erromatar-Germaniar Inperio Santuak osatua, Frantziaren aurka.
* Liga Santua (1511), Aita Santuen Lurraldeak, Venezia, Espainia, Suitza eta Ingalaterrak sortua Frantziaren aurka.
* Liga Katolikoa (1538), Nurembergen sortua, alemaniar printze katolikoen eskutik eta Karlos V.a enperadorearekin, Liga Esmalkaldaren aurka jarduteko.
* Liga Santua (1571), Aita Santuen Lurraldeak, Venezia, Espainia, Genoa eta beste italiar estatu batzuek sortua Otomandar inperioaren aurka.
* Parisko Liga Santua, 1576an sortua, frantziar noblezia katolikoen eskutik higanoten aurka jotzeko.
* Liga Katolikoa (1609), Munichen sortua Batasun Protestantearen aurkako gerra egiteko.
* Kristauen Batasunerako Liga Katolikoa, Unitas, Ingalaterran sortua katoliko eta anglikanoen arteko batasuna aldarrikatzeko.
* Ameriketako Estatu Batuetako Eskubide Zibil eta Erlijioetarako Liga Katolikoa, 1973an sortua.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q293074
# Liga Santua (1571)

1571ko Liga Santua Espainia buru zuen estatuen liga izan zen. Berarekin batera Aita Santuen Lurraldea, Veneziako Errepublika, Maltako Ordena, Genoako Errepublika eta Saboiako Dukerria zeuden. Helburu nagusia Otomandar Inperioaren aurkako gerrari ekitea zen. Espainiak gara horretan Sizilia eta Napoli ere kontrolpean zituen.
Euren lorpenik handiena Lepantoko guduan garaipena lortzea izan zen. Ligaren sortzailea Pio V.a aita santua izan zen, katolikoak batze aldera, eta 1571tik 1573ra iraun zuen.

## Kanpo estekak

* Datuak: Q698215
* Multimedia: Holy League (1571) / Q698215
# Liga Zelta

    Artikulu hau gobernuz kanpoko erakundeari buruzkoa da; beste esanahietarako, ikus «Celtic League».
Liga Zelta (ingelesez Celtic League) nazio zeltak izenez ezagutzen diren herrialdeetan kultura zelta bultzatzen duen gobernuz kanpoko erakunde bat da, hots, Irlanda, Eskozia, Gales, Man uhartea, Kornualles eta Bretainia. Bereziki tokian-tokiko hizkuntza zelten bultzatzailea da. Nazio Batuen Erakundeak gobernuz kanpoko erakunde gisa onartu du.

## Kanpo estekak

* Liga Zelta, Amerikar saila
* Liga Zelta, Nazioarteko saila
* Liga Zelta, Eskoziar Saila
* Datuak: Q226050
* Multimedia: Celts / Q226050